## Rješenje Ustavnog suda Republike Hrvatske broj U-II-62/1992. od 16. ožujka 1994.

### NN 25/1994 (29.3.1994.), Rješenje Ustavnog suda Republike Hrvatske broj U-II-62/1992. od 16. ožujka 1994.

# USTAVNI SUD REPUBLIKE HRVATSKE

Ustavni sud Republike Hrvatske. na sjednici održanoj dana 16. ožujka
1994. godine, donio je ovo

## RJEŠENJE

1. Obustavlja se postupak za ocjenu ustavnosti i zakonitosti odredaba
članka 8. Odluke o morskom ribarstvu ("Službeni glasnik" Općine
Ploče, broi 6/1989. 2/1990) pokrenut rješenjem ovog Suda broj U-II-62/1992.
na sjednici Suda 7. srpnja 1993.

2. Pokreće se postupak za ocjenu ustavnosti i zakonitosti - članka 1.
stavak 1. Odluke o izmjeni i dopuni Odluke o morskom ribarstvu ("Službeni
glasnik" Grada Ploče, broj 3/1993) i - Odluke o vađenju školjkaša
i davanju na korištenje ribolovnog rriora na području Grada Ploče ("Službeni
glasnik" Grada Ploče, broj 3/1993). 3. Ovo će se rješenje objaviti
u "Narodnim novinama" i u "Službenom glasniku" Grada
Ploče.

Obrazloženje

Na sjednici Suda 7. srpnja 1993. bio je pokrenut postupak za ocjenu
ustavnosti i zakonitosti odredaba članka 8. Odluke o morskom ribarstvu
("Službeni glasnik" Općine Ploče, broj 6/1989, 2/1980). U nastavku
postupka Gradsko vijeće Grada Ploče donijelo je Odluku o izmjeni i dopuni
Odluke o morskom ribarstvu ("Službeni glasnik" Grada Ploče. broj
3/1993). Ova se izmjena tiče samo osporenog članka 8. koji je - donošenjem
nove regulacije - prestao vrijediti. Prema odredbi članka 27. stavak 1.
Ustavnog zakona o Ustavnom sudu Republike Hrvatske ("Narodne novine",
broj 13/1891) ako tijekom postupka osporeni akti prestanu važiti, Ustavni
sud će obustaviti postupak, takvo rješenje o obustavi donijeto je točkom
1. izreke ovog rješenja. Međutim, ni nova regulacija nije sasvim uklonila
sumnje u usuglašenost sa Zakonom o morskom ribarstvu (pročišćeni tekst
"Narodne novine", broj 44/1980,41/1984, 9/1988, 9/1991,61/1991,22/1892
i 109/1993), pa je Ustavni sud riješio pokrenuti postupak u kojem će ispitati
zakonitost odredbe članka 1. stavak 1. Odluke o izmjeni i dopuni Odluke
o morskom ribarstvu, odnosno stavka 1. izmijenjenog članka 8. Odluke o
morskom ribarstvu ("Službeni glasnik" broj 6/1988 1/1990), a
u pogledu Odluke o vađenju školjkaša i davanju na korištenje ribolovnog
mora na području Grada Ploče ("Službeni glasnik", Grada Ploče,
broj 3/1993) pokrenuti postupak sa stajališta pitanja jesu li prije njezina
donošenja pribavljena mišljenja propisana člankom 37. Zakona o morskom
ribarstvu. Odredbom članka 1. stavka 1. Odluke o izmjeni i dopuni Odluke
o morskom ribarstvu zabranjena je upotreba svih sredstava i svih načina
vađenja prstaca na cijelom ribolovnom području Grada Ploče.

Prema članku 42. Zakona općinska skupština može, radi zaštite pridnenih
vrsta riba i drugih rnorskih životinja od prekomjernog iskorištavanja i
uništavanja, ograničiti odnosno zabraniti upotrebu pojedinih vrsta mreža
ili drugih sredstava za privredni odnosno športski ribolov, kao i odrediti
način njihove upotrebe, u pojasu od jedne morske milje od obale kopna ili
otoka. S tim u svezi postavlja se pitanje: je li umjesto apsolutne zabrane
svih sredstava i svih načina vađenja prstaca na cijelom ribolovnom području
Grada Ploče, trebalo taksativno nabrojiti sve alate i sredstva kojima je
zabranjeno vaditi prstace, odnosno nabrojiti sva ograničenja prilikom vađenja
prstaca na ribolovnom području Grada Ploče. I dalje, prema članku 37. Zakona,
dio pomorskog dobra na kojem se mogu vaditi koralji, spužve, školjkaši
i morsko bilje određuje skupština općine najkasnije do 30. travnja svake
godine, nakon pribavljenog mišljenja nadležnog organa za zaštitu prirode
(Zavoda za zaštitu prirode pri Ministarstvu graditeljstva i zaštite okoIiša),
ribarske i sanitarne inspekcije te nadležne lučke kapetanije. Kako se iz
podataka u spisu ne vidi jesu li mišljenja navedenih tijela pribavljena,
potrebno je o tome obavijestiti Sud. Donošenje ovog rješenja temelji se
na odredbi članka 19. Ustavnog zakona o Ustavnom sudu Republike Hrvatske,
te se o njemu obavještava Gradsko vijeće Grada Ploče, s tim da u roku od
30 dana od dana primitka odgovori na postavljena pitanja. Objava ovog rješenja
temelji se na odredbi članka 20 Ustavnog zakona o Ustavnom sudu Republike
Hrvatske.

Broj: U-II-62/1992.

Zagreb, 16. ožujka 1994.

USTAVNI SUD REPUKLIKE HRVATSKE

Predsjednik

**Jadranko Crnić, v. r.**

Rješenje, NN 25/1994-431